প্রথমবারের মতো নারীদের ড্রাইভিং লাইসেন্স দেয়া শুরু করলো সৌদি আরব। সোমবার, ১০জন নারীকে লাইসেন্স দেয়ার মধ্য দিয়ে এ কার্যক্রম শুরু করে জাতীয় যোগাযোগ অধিদপ্তর। বিদেশী লাইসেন্স জমা দিয়ে দেশি লাইসেন্স দেয়ার এ প্রক্রিয়া চলবে ২৪ জুন পর্যন্ত। এরফলে দেশটিতে নারীদের গাড়ি চালানোর ক্ষেত্রে আর কোন বাধা রইল না। আগামী সপ্তাহের মধ্যে অন্তত ২ হাজার নারীকে লাইসেন্স দেয়া হবে। গত বছরের সেপ্টেম্বরে নারীদের গাড়ী চালানোর অনুমতি দিয়ে আইন পাশ করেন সৌদি বাদশাহ সালমান বিন আব্দুল আজিজ সৌদ।